
BEGRUNDELSE

1.
BAGGRUND FOR FORSLAGET

1.1.
Forslagets målsætninger

Dette forslag vedrører Den Europæiske Unions deltagelse på grundlag af artikel 185 i traktaten om Den Europæiske Unions funktionsmåde (TEUF) i det fælles program Eurostars-2 (Eurostars-2), der gennemføres af flere medlemsstater som opfølgning på det fælles Eurostars-program.

De overordnede målsætninger for Eurostars-2 er:


at fremme markedsorienterede tværnationale forskningsaktiviteter på ethvert område for forskningsintensive små og mellemstore virksomheder (SMV'er)
,
, især virksomheder uden tidligere erfaring med tværnational forskning, som fører til, at nye eller forbedrede produkter, processer og tjenesteydelser kommer på markedet


at bidrage til gennemførelsen af det europæiske forskningsrum og øge tilgængeligheden og effektiviteten af offentlige midler til forskningsintensive SMV'er i Europa ved at tilpasse, harmonisere og synkronisere de nationale finansieringsmekanismer.

Forskningsintensive SMV'ers konkurrenceevne vil blive forbedret og dermed bidrage aktivt til europæisk vækst og jobskabelse og opfylde målsætningerne for Europa 2020.

1.2.
Begrundelse for forslaget

SMV'er udgør rygraden i den europæiske økonomi og har potentialet til at yde et betydeligt bidrag til at skabe vækst og flere arbejdspladser i EU. I hele EU er der omkring 20,7 mio. SMV'er, som udgør over 98 % af alle virksomheder i EU og ca. 58 % af EU's BVT
,
 og beskæftiger over 87 mio. personer (67 % af den samlede beskæftigelse og i nogle centrale industrier helt op til 80 % af alle arbejdspladser).

Blandt disse SMV'er udgør innovative forskningsintensive SMV'er en meget dynamisk undergruppe, som kan yde et stort bidrag til vækst og arbejdspladser, som bliver endnu større, hvis de indgår i et tværnationalt F&U-samarbejde. Men en række markedssvigt hindrer SMV'er i at få let adgang til den nødvendige private finansiering af deres F&U. De eksisterende F&U-programmer er kun yderst sjældent rettet mod tværnationalt samarbejde og er ikke tilstrækkeligt synkroniserede og interoperable. Dertil kommer, at mens en række supplerende EU-initiativer er rettet mod innovative SMV'er (f.eks. finansielle instrumenter såsom risikodelingsinstrumentet eller det nye SMV-instrument), findes der ikke et program på EU-plan specifikt rettet mod tværnational F&U udført af forskningsintensive SMV'er.

I 2008 besluttede 32
 europæiske lande, der var medlem af Eureka-netværket
, at følge en sammenhængende tilgang på europæisk plan inden for forskningsintensive SMV'er i form af det fælles program Eurostars. Formålet med Eurostars er at støtte forskningsintensive SMV'er ved at medfinansiere deres markedsorienterede tværnationale forskning efter bottom-up-princippet og ved at give dem en retlig og organisatorisk ramme.

I henhold til Europa-Parlamentets og Rådets beslutning
 af 9. juli 2008 deltager Den Europæiske Union finansielt i Eurostars, jf. artikel 185 i TEUF (tidligere artikel 169 i EF-traktaten) med et bidrag på op til en tredjedel af de deltagende medlemsstaters og de øvrige deltagerlandes effektive bidrag med et loft på 100 mio. EUR for perioden 2008-2013. Eurostars-programmet gennemføres gennem en særlig gennemførelsesstruktur, Eureka-sekretariatet, der har ansvar for programmets gennemførelse, især gennemførelsen af forslagsindkaldelser, kontrol af støtteberettigelseskriterier, peer-review-evaluering og udvælgelse af projekter, overvågning af projekter og tildeling af EU's bidrag.

En foreløbig evaluering af Eurostars
 blev gennemført i 2010 af en gruppe af uafhængige eksperter
, som Kommissionen besvarede med rapport med en foreløbig evaluering
, der blev vedtaget i april 2011. Rådet (konkurrenceevne) tilsluttede sig i sine konklusioner fra mødet den 31. maj
 om ovenstående dokumenter Eurostars-gruppens holdning, nemlig at Eurostars stemmer overens med målsætningerne for Europa 2020, er et godt supplement til de muligheder, som SMV'er tilbydes i FP7 vedrørende internationalt samarbejde og har vist sig at være attraktivt for målgruppen og er nået ud til europæiske forskningsintensive SMV'er. Det bifaldt også gruppens anbefaling om at videreføre Eurostars efter 2013 og gav tilsagn om at overveje en sådan videreførelse inden for de generelle rammer af den fremtidige finansiering af den fælles strategiske ramme for forskning og innovation.

Rådet fremhævede desuden en række anbefalinger til at forbedre programmet fremover, herunder vigtigheden af, at de deltagende lande og EU afsætter tilstrækkelige midler til at finansiere flest mulige højtrangerende projekter, der opfylder Eurostars' tærskelkriterier, behovet for yderligere ensretning og harmonisering af gennemførelsesprocesser og finansieringsbestemmelser på nationalt plan for at forbedre Eurostars' effektivitet og virkningsfuldhed samt behovet for fortsat forbedring af kvaliteten af evalueringerne og at afkorte tidsrummet inden kontraktindgåelse som en prioritering.

Den 22. juni 2012 vedtog Eureka-ministerkonferencen et dokument i Budapest ("Budapest-dokumentet), hvor den fastslog, at Eureka-landene har interesse i at støtte en opfølgning af Eurostars-programmet. Budapest-dokumentet indeholder en fælles vision for et Eurostars-2 og grundlaget for, hvordan anbefalingerne i den foreløbige evaluering skal behandles. I januar 2013 udgjorde det uformelle finansielle tilsagn fra størsteparten af Eurostars-landene for perioden 2014-2020 næsten tre gange landenes tilsagn for Eurostars. I Budapest-dokumentet opfordres EU til at deltage i Eurostars-2.

Kommissionens forslag til Horisont 2020
 omfatter en specifik aktivitet for forskningsintensive SMV'er i "Innovation i SMV'er", hvor der ydes støtte til næste fase i Eurostars-ordningen, og som gennemføres i partnerskab med medlemsstater og tilpasses retningslinjerne i den foreløbige evaluering. Dette program er det eneste i Horisont 2020, der er specifikt rettet mod forskningsintensive SMV'er, der er åbent inden for alle forsknings- og udviklingsområder, og som har den yderligere virkning, at det fremmer integration mellem nationale forskningsprogrammer og derfor bidrager til gennemførelsen af det europæiske forskningsrum. Med en bottom-up-tilgang og virksomhedsstyret dagsorden er Eurostars-2 godt placeret under delen "Industrielt lederskab" og bidrager i høj grad til at nå denne dels mål, idet der ydes støtte til projekter af direkte relevans for en række førende industrielle støtteteknologier og hjælp til innovative forskningsintensive SMV'er med at vokse og blive til førende virksomheder på verdensplan.

2.
RESULTATER AF HØRINGER AF INTERESSEREDE PARTER OG AF KONSEKVENSANALYSER

2.1.
Høring om fremtiden for det fælles Eurostars-program

Der er foretaget en række omfattende høringer i løbet af de sidste tre år om Eurostars og programmets fremtidige udvikling. De har dækket alle interne og eksterne interessenter. Der er fremsat bemærkninger til bl.a. identifikationen af de vigtigste hindringer og problemer, spørgsmål vedrørende subsidiaritet samt fremtidige muligheder og disses virkninger.

Der blev afholdt en åben, offentlig høring om støtteforanstaltningerne til SMV'er og anvendelsen af artikel 185 i TEUF som led i den offentlige høring om Europa-Kommissionens grønbog om en fælles strategisk ramme for finansiering af EU-forskning og ‑innovation i februar-maj 2011. Eurostars blev behandlet eller nævnt i 70 af de 849 udtalelser, der blev fremsat som reaktion på grønbogen. Over 80 % af de responderende organisationer udtalte sig positivt. De få kritiske bemærkninger (10 %) vedrørte hovedsagelig synkroniseringsaspekter. Andre bemærkninger vedrørte det forhold, at medlemsstaterne ikke altid overholdt deres forpligtelser, harmonisering af finansieringsbestemmelser, budgetniveau og den tid, der gik inden kontraktindgåelse.

Den åbne høring om grønbogen blev fulgt op af to åbne workshops om "Innovation i små og mellemstore virksomheder" i Bruxelles
 med deltagelse af 160 eksperter i både F&I- og SMV-spørgsmål fra europæiske og nationale SMV- og industrisammenslutninger samt repræsentanter for medlemsstaterne, statslige organer og de nationale SMV-kontaktpunkter. Diskussionerne på workshopperne førte til to hovedkonklusioner vedrørende anvendelsesområdet for det fremtidige Eurostars-2: For det første skal Eurostars-2 fortsætte med samme målgruppe (forskningsintensive SMV'er), for det andet var der ingen tilslutning blandt workshopdeltagerne til at udvide Eurostars, så det også kommer til at omfatte ikkeforskningsintensive SMV'er, eftersom antallet og omfanget af nationale programmer til støtte for andre typer SMV'er (f.eks. forskning til fordel for SMV'er) ikke var stort nok til at udgøre en kritisk masse og etablere et fælles program i henhold til artikel 185 i TEUF.

Potentielle og faktiske støttemodtagere under projekter finansieret efter Eurostars (SMV'er og forskningsinstitutter) og andre interessenter blev også hørt i 2010 af gruppen af uafhængige eksperter i forbindelse med den foreløbige evaluering
. Gruppen anbefalede at videreføre programmet, hvis forbedringerne blev gennemført i henhold til anbefalingerne i rapporten.

Kommissionen diskuterede at fortsætte EU-støtten til Eurostars-2 i styringsgruppen for konsekvensanalysen, der var sammensat af forskellige af Kommissionens afdelinger, i 2012. Styringsgruppen bidrog til planlægningen og køreplanen for forberedelsen af rapporten om konsekvensanalysen, som ledsager dette forslag, med særlig henvisning til problemformuleringen og relevansen af det fælles Eurostars-program for andre af EU's politikker.

2.2.
De politiske løsningsmodeller

Rapporten om konsekvensanalysen omfattede følgende muligheder:

Løsningsmodel 1 – uændret fremskrivning (basisscenarie)
Denne model svarer til at videreføre det nuværende fælles Eurostars-program gennem den næste programmeringsperiode (2014-20) i dets nuværende form og med de nuværende gennemførelsesbestemmelser og det nuværende samlede budget. EU's deltagelse og finansielle bidrag vil være det samme som for Eurostars 1 (EU's finansielle bidrag udgør op til 100 mio. EUR under FP7). Denne løsningsmodel betragtes som basisscenariet.

Løsningsmodel 2 – nulløsning (ingen EU-deltagelse i Eurostars -2)

Under denne løsningsmodel vil EU's deltagelse og finansielle bidrag til Eurostars blive indstillet ved udløbet af den nuværende finansieringsfase (udgangen af 2013). Medlemsstaterne vil skulle beslutte, om Eurostars skal videreføres, og i hvilket omfang der skal sikres videnskabelig, forvaltningsmæssig og finansiel integration.

Løsningsmodel 3 – styrket partnerskab

Løsningsmodel 3 betyder, at det nuværende fælles Eurostars-program bliver videreført i den næste programmeringsperiode som et artikel 185-initiativ i en forbedret udgave baseret på fuldstændig gennemførelse af henstillingerne i den foreløbige evaluering, øget integration og større målestok.

Kraftigt tilskyndet af Kommissionens afdelinger har Eureka-landene vedtaget specifikke foranstaltninger, som skal gennemføres i Eurostars-2, og som vil føre til en afkortelse af tidsrummet inden kontraktindgåelse, mere standardiserede regler og processer, slankere administration og større grad af synkronisering og integration af finansieringen. Med henblik på at udvide programmet og støtte flere forskningsintensive SMV'er med vækstpotentiale har medlemsstaterne givet tilsagn om at øge finansieringen til programmet betydeligt. Dette imødekommer SMV'ernes efterspørgsel, der er steget siden programmets start, og afspejler Eurostars-målgruppens absorptionskapacitet. Følgelig bør EU for at intensivere og yderligere støtte ovennævnte forbedringer øge sit finansielle bidrag tilsvarende.

2.3.
Resultater af den efterfølgende konsekvensanalyse

Konklusionen på den efterfølgende konsekvensanalyse var, at løsningsmodel 3 er den foretrukne model i betragtning af sin virkningsfuldhed med hensyn til opfyldelse af målsætninger, effektiviteten og sammenhængen på tværs af alle kriterier. Dette støttes fuldt ud af interessenterne, idet 99 % af respondenterne på en undersøgelse rettet mod alle højtstående repræsentanter/nationale projektkoordinatorer i november 2012 (28 højtstående Eureka-repræsentanter og/eller nationale projektkoordinatorer fra 22 Eureka-medlemslande besvarede undersøgelsen) fandt, at løsningsmodellen med styrket partnerskab er meget velegnet og vil kunne få større virkning i form af at "styrke F&U-intensive SMV'ers konkurrenceevne".

I februar 2012 gennemgik og godkendte Udvalget for Konsekvensanalyse rapporten om konsekvensanalysen. Udvalget forlangte i sin udtalelse forbedringer af rapporten, og disse er taget i betragtning. Navnlig gøres der nu mere klart rede for den politiske sammenhæng i rapporten, forbindelserne med andre EU-initiativer, de tilbageværende problemer og specifikke foranstaltninger til at håndtere dem, og der skabes en tættere sammenhæng mellem dem og løsningsmodellerne. Målsætningerne blev revideret, så de kan danne et solidt grundlag for en måling af de fremskridt, der opnås med Eurostars. Endelig blev sammenligningen mellem løsningsmodellerne i henseende til virkningsfuldhed, effektivitet og sammenhæng forbedret, og interessenternes holdninger kom bedre til udtryk.

3.
JURIDISKE ASPEKTER AF FORSLAGET

3.1.
Retsgrundlag

Forslaget til Eurostars-2 er baseret på artikel 185 i TEUF, hvor det hedder, at Unionen kan træffe bestemmelse om Den Europæiske Unions deltagelse i forsknings- og udviklingsprogrammer, der iværksættes af flere medlemsstater, herunder deltagelse i de strukturer, der oprettes for at gennemføre disse programmer.

Som det fastslås i meddelelsen om Horisont 2020
: "Partnerskabsarbejdet på grundlag af traktatens artikel 185 og 187 vil også fortsætte".

I artikel 20, stk. 2, litra b), i forslaget til forordning om Horisont 2020
 opregnes der et antal kriterier for, hvordan man identificerer offentlig-private partnerskaber. Eurostars overholder disse kriterier. Budapest-dokumentet om Eurostars-2 er vedtaget af alle Eureka-lande og indeholder a) en klar definition af de målsætninger, der skal følges i overensstemmelse med målsætningerne for Horisont 2020, og EU's bredere politiske målsætninger, jf. afsnit 1.1, b) deltagerlandenes finansielle tilsagn, c) merværdien ved handling på EU-plan som nævnt i afsnit 3.2 og d) den kritiske masse med hensyn til de forskellige nationale programmers størrelse og antal.

3.2.
Nærheds- og proportionalitetsprincippet

Nærhedsprincippet finder anvendelse, idet forslaget ikke henhører under EU's enekompetence. Subsidiariteten garanteres af, at forslaget bygger på artikel 185 i TEUF, hvori det udtrykkeligt bestemmes, at EU deltager i forskningsprogrammer, der iværksættes af flere medlemsstater, hvorved alle operationelle aspekter, hvor det er muligt, gennemføres på nationalt plan, samtidig med at det fælles program sikrer en sammenhængende tilgang på EU-plan.

Forslagets mål kan ikke i tilstrækkelig grad opfyldes af medlemsstaterne; de nationale forskningsprogrammer, hvorfra der ydes støtte til forskningsintensive SMV'er, mangler interoperabilitet og kompatibilitet, og kun få nationale programforløb er synkroniseret eller benytter en fælles international peer review.

Eurostars-2 overholder proportionalitetsprincippet, da medlemsstaterne selv får ansvar for gennemførelsen og alle operationelle aspekter. EU's rolle er begrænset til at indføre incitamenter med henblik på at forbedre koordineringen mellem deltagende programmer og harmoniseringen af regler og bestemmelser til fordel for SMV'er, der er interesserede i tværnationale F&U-aktiviteter, og til at sikre synergi med relevante supplerende programmer under Horisont 2020.

EU-foranstaltningen har en betydelig merværdi, fordi EU's deltagelse gør det muligt at opstille nye retlige rammer for en kombination af EU-finansiering og national finansiering i en fælles strategi for at stimulere tværnationale F&U-samarbejdsprojekter, der iværksættes og forvaltes af forskningsintensive SMV'er. Muligheden for at samle ressourcer fra nationale programmer og fra EU kan skabe den kritiske masse, der er nødvendig for at klare udfordringerne for de forskningsintensive SMV'er. Dette ville ellers ikke være muligt ved at anvende de eksisterende strukturer i Horisont 2020 og i nationale programmer. EU's bidrag udgør en tredjedel af deltagerlandenes bidrag.

Den foreslåede organisationsstruktur holder navnlig den administrative byrde på et minimum ved at sikre, at størstedelen af det administrative arbejde udføres gennem nationale kontorer, som er underlagt den kontrol og det overordnede ansvar, der udøves af den fælles struktur, som oprettes til dette formål.

3.3.
Reguleringsmiddel

Det foreslåede reguleringsmiddel er et forslag til Europa-Parlamentets og Rådets afgørelse baseret på artikel 185 i TEUF.

3.4.
Undtagelser fra Horisont 2020-reglerne for deltagelse 

I henhold til forslaget kan der gøres undtagelse fra en række artikler, bl.a. artikel 14, stk. 5, om kontrol af ansøgerens finansielle kapacitet, artikel 16, stk. 1, om tilskudsaftaler, artikel 19, stk. 1 samt 5-7, om gennemførelsen af foranstaltningen samt artikel 22-28 om finansieringsbestemmelser for foranstaltningen. Disse undtagelser er affødt af ansvarsfordelingen mellem Eurekas sekretariat og de nationale finansieringsorganer, idet sekretariatet har ansvar for at modtage, fordele og overvåge EU's bidrag, som kanaliseres ud til modtagerne via de nationale finansieringsorganer.

Hovedårsagen hertil er, at SMV'er, som er Eurostars-2's specifikke målgruppe, i visse tilfælde kan føle sig tryggere ved de deltagende nationale finansieringsprogrammers velkendte regler end EU's regler. De administrative og juridiske hindringer for disse SMV's deltagelse i tværnationale forsknings- innovationsaktiviteter mindskes derfor ved, at der anvendes nationale finansieringsregler, og ved at EU's finansielle bidrag og den tilsvarende nationale offentlige støtte ydes gennem en og samme aftale.

Forslaget indeholder garantier for, at principperne om ligebehandling og gennemsigtighed overholdes af den særlige gennemførelsesstruktur i forbindelse med finansiel støtte til tredjeparter, og at EU's finansielle interesser beskyttes. I forslaget bestemmes det også, at der skal være detaljerede bestemmelser herom i en aftale, der skal indgås af EU og den særlige gennemførelsesstruktur, herunder stærkt pres for at sikre gradvis harmonisering og tilpasning af nationale programbestemmelser.

4.
VIRKNINGER FOR BUDGETTET

I finansieringsoversigten, som forelægges sammen med denne afgørelse, redegøres for de vejledende budgetmæssige virkninger. EU's maksimale finansielle bidrag, herunder EFTA-bevillinger, til Eurostars-2 er 287 mio. EUR i løbende priser i Horisont 2020-rammeprogrammets løbetid. Bidragene ydes efter følgende målsætning
 under del II, "Industrielt lederskab"


"Innovation i SMV'er" 

Bestemmelserne i afgørelsen og delegeringsaftalen, der skal indgås mellem Kommissionen og den særlige gennemførelsesstruktur, skal sikre, at EU's finansielle interesser beskyttes.

I finansieringsoversigten, som forelægges sammen med denne afgørelse, redegøres for de vejledende budgetmæssige virkninger.

5.
FAKULTATIVE ELEMENTER

5.1.
Forenkling

Forslaget omfatter en forenkling af de administrative procedurer for offentlige myndigheder (europæiske eller nationale) og private parter.

Navnlig er modtagere af forskningsfinansiering fra det nye fælles program omfattet af en enkelt kontraktindgåelses- og betalingsordning, hvor der anvendes kendte regler og ikke er behov for særskilt rapportering med hensyn til EU's bidrag.

EU kommunikerer direkte med den særlige Eurostars-2-gennemførelsesstruktur, som får ansvaret for fordeling af, tilsyn med og rapportering om EU's bidrag.

5.2.
Klausul om fornyet gennemgang/revision/udløb

Forslaget indeholder bestemmelser om en midtvejsevaluering efter tre år. Den samlede varighed vil være på syv år.

5.3.
Det Europæiske Økonomiske Samarbejdsområde

Den foreslåede retsakt er EØS-relevant og bør derfor omfatte hele EØS-området.

2013/0232 (COD)
Forslag til
EUROPA-PARLAMENTETS OG RÅDETS AFGØRELSE
om Unionens deltagelse i et forsknings- og udviklingsprogram, der gennemføres af flere medlemsstater til fordel for forskningsintensive små og mellemstore virksomheder 
(EØS-relevant tekst)
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 185 og artikel 188, andet afsnit,

under henvisning til forslag fra Europa-Kommissionen,

efter fremsendelse af udkast til retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg
, 

efter den almindelige lovgivningsprocedure, og

ud fra følgende betragtninger:

(1)
I sin meddelelse Europa 2020 – En strategi for intelligent, bæredygtig og inklusiv vækst
 understreger Kommissionen behovet for at skabe gunstige betingelser for investeringer i viden og innovation med henblik på at opnå intelligent, bæredygtig og inklusiv vækst i EU. Både Europa-Parlamentet og Rådet har godkendt denne strategi.

(2)
Horisont 2020 – rammeprogram for forskning og innovation (2014-2020), som er oprettet ved Europa-Parlamentets og Rådets forordning (EU) nr. …/2013 af … 2013
 (herefter benævnt "Horisont 2020-rammeprogrammet") har til formål at opnå en større virkning af forskning og innovation ved at bidrage til styrkelsen af offentlig-offentlige partnerskaber, herunder gennem EU's deltagelse i programmer, der iværksættes af flere medlemsstater, i overensstemmelse med artikel 185 i traktaten. 

(3)
Med Europa-Parlamentets og Rådets beslutning nr. 743/2008/EF af 9. juli 2008 om Fællesskabets deltagelse i et forsknings- og udviklingsprogram, der gennemføres af flere medlemsstater til fordel for forsknings- os udviklingsintensive små og mellemstore virksomheder
, besluttede Fællesskabet at yde et finansielt bidrag til Eurostars, et fælles program iværksat af alle medlemsstaterne og fem deltagende lande inden for rammerne af Eureka, et mellemstatsligt initiativ oprettet i 1985 med det formål at fremme samarbejde inden for industriel forskning. 

(4)
I april 2012 fremlagde Kommissionen en rapport for Europa-Parlamentet og Rådet om den foreløbige evaluering af det fælles Eurostars-program
 udarbejdet af en gruppe af uafhængige eksperter to år efter programmets start. Eksperternes generelle holdning var, at Eurostars-programmet opfylder målsætningerne, tilfører værdi til europæiske forskningsintensive små og mellemstore virksomheder (i det følgende "SMV'er") og bør videreføres efter 2013. En række anbefalinger til at forbedre programmet blev fremsat, som især vedrørte behovet for yderligere integration mellem nationale programmer og forbedringer af de operationelle resultater for at sikre kortere tid inden kontraktindgåelse og mere gennemsigtighed i procedurerne. 

(5)
Definitionen af SMV i Kommissionens henstilling 2003/361/EF af 6. maj 2003 om definitionen af mikrovirksomheder samt små og mellemstore virksomheder
 bør finde anvendelse. 

(6)
I overensstemmelse med Rådets afgørelse …/2013/EU af … 2013 om særprogrammet til gennemførelse af Horisont 2020 – rammeprogram for forskning og innovation (2014-2020)
 kan der tilvejebringes støtte til en foranstaltning, der bygger på det fælles Eurostars-program, og som tilpasser det til retningslinjerne i den foreløbige evaluering. 

(7)
Eurostars-2-programmet (i det følgende "Eurostars-2") tilpasset Europa 2020-strategien, det dermed relaterede flagskibsinitiativ "Innovation i EU"
 og "Det europæiske forskningsrum: et styrket partnerskab om videnskabelig topkvalitet og vækst"
 vil sigte mod at støtte forskningsintensive SMV'er ved at samfinansiere deres markedsorienterede forskningsprojekter på ethvert område. I kombination med aktiviteterne under målsætningen "Førende støtteteknologi" i Horisont 2020-rammeprogrammet vil det bidrage til at nå målene for delen "Industrielt lederskab" i dette program med henblik på at fremskynde udvikling af teknologier og innovation, som vil danne grundlag for fremtidens virksomheder og hjælpe europæiske SMV'er med at vokse og blive til førende virksomheder på verdensplan. Som led i forbedringerne af det tidligere Eurostars-program bør Eurostars-2 sigte mod at forkorte den tid, der medgår til kontraktindgåelse, sikre bedre integration og strammere, gennemsigtig og mere effektiv administration, hvilket i sidste instans vil være til fordel for forskningsintensive SMV'er. 

(8)
Den 22. juni 2012 vedtog Eureka-ministerkonferencen en strategisk vision for Eurostars-2 i Budapest (i det følgende "Budapest-dokumentet"). Ministrene gav tilsagn om at støtte videreførelsen af det fælles Eurostars-program efter udløbet i 2013 for den periode, der er omfattet af Horisont 2020-rammeprogrammet. Dette vil bestå i et styrket partnerskab og tage hensyn til anbefalingerne i den foreløbige evaluering af det fælles Eurostars-program. I Budapest-dokumentet fastlægges to målsætninger for Eurostars-2. For det første en strukturorienteret målsætning om at uddybe synkroniseringen og tilpasningen af de nationale forskningsprogrammer inden for finansieringsområdet, hvilket er et centralt element i medlemsstaternes gennemførelse af det europæiske forskningsområde. For det andet en indholdsrelateret målsætning for at støtte forskningsintensive SMV'er, der deltager i tværnationale forsknings- og innovationsprojekter. EU opfordres i Budapest-dokumentet til at deltage i programmet.

(9)
Deltagerlandene vil bidrage til gennemførelsen af Eurostars-2 i den periode, som Eurostars-2 dækker (2014-2024).

(10)
Der bør sættes et loft over EU's finansielle bidrag til Eurostars-2 i Horisont 2020-rammeprogrammets løbetid. Under dette loft bør EU's bidrag være lig med en tredjedel af deltagerlandenes bidrag for at sikre den kritiske masse, der er nødvendig for at opfylde behovet fra projekter, der fortjener finansiel støtte, for at opnå en stor løftestangsvirkning og sikre en stærkere integration af deltagerlandenes nationale forskningsprogrammer. 

(11)
I overensstemmelse med målsætningerne for Horisont 2020-rammeprogrammet bør enhver medlemsstat og ethvert land, der er tilknyttet Horisont 2020-rammeprogrammet, være berettiget til at deltage i Eurostars-2.

(12)
EU's finansielle bidrag bør være betinget af, at deltagerlandene officielt forpligter sig til at bidrage til gennemførelsen af Eurostars-2, og af at disse forpligtelser overholdes. Den finansielle støtte under Eurostars-2 bør navnlig tage form af tilskud til projekter, der er udvalgt efter forslagsindkaldelser iværksat under Eurostars-2. For at opfylde målsætningerne for Eurostars-2 skal deltagerlandene sikre tilstrækkelige finansielle midler til at finansiere et fornuftigt antal forslag, der udvælges efter hver forslagsindkaldelse.

(13)
Den fælles gennemførelse af Eurostars-2 kræver en gennemførelsesstruktur. Deltagerlandene har aftalt at udpege Eurekas sekretariat som gennemførelsesstrukturen for Eurostar-2. Sekretariatet er en almennyttig sammenslutning efter belgisk lov og har siden 2008 været ansvarlig for gennemførelsen af Eurostars. Sekretariatets rolle går videre end gennemførelsen af Eurostars, idet det samtidig er sekretariat for Eureka-initiativet, da dets egen forvaltning er knyttet til forvaltningen af Eureka-projekter uden for Eurostars. EU, repræsenteret ved Kommissionen, er en af initiativtagerne til Eureka-initiativet og fuldgyldigt medlem af Eureka-sekretariatsammenslutningen. 

(14)
For at nå målsætningerne for Eurostars-2 pålægges sekretariatet ansvaret for gennemførelsen af forslagsindkaldelser, kontrol af støtteberettigelseskriterier, peer-review-evaluering og udvælgelse af projekter, overvågning af projekter og tildeling af EU's bidrag. Forslag bedømmes centralt af uafhængige eksterne eksperter på sekretariatets ansvar efter forslagsindkaldelser. Prioriteringslisten over forslag bør være bindende for deltagerlandene, for så vidt angår tildelingen af midler fra EU's finansielle bidrag og fra deltagerlandenes bidrag.

(15)
Generelt skal programmet resultere i et klart fremskridt i retning af yderligere tilpasning og synkronisering af nationale forsknings- og innovationsprogrammer som et ægte fælles program med stærkere videnskabelig, forvaltningsmæssig og finansiel synkronisering. Tættere videnskabelig integration skal opnås gennem en fælles definition og gennemførelse af aktiviteter og skal sikre, at de udvalgte projekter er af høj videnskabelig kvalitet og har stor indvirkning. Ledelsesmæssig integration skal sikre yderligere forbedring af programmets operationelle kvalitet og ansvarlighed. Tættere finansiel integration skal baseres på overordnede og årlige tilstrækkelige finansielle bidrag fra deltagerlandene i Eurostars-2 og en høj grad af national synkronisering. Dette skal sikres gennem en gradvis harmonisering af nationale finansieringsregler. 

(16)
EU's finansielle bidrag skal forvaltes i overensstemmelse med princippet om forsvarlig økonomisk forvaltning og bestemmelserne om indirekte forvaltning, der er fastsat i Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget
 og Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til forordning (EU, Euratom) nr. 966/2012
. 

(17)
For at beskytte EU's finansielle interesser bør Kommissionen have ret til at nedsætte, tilbageholde eller indstille EU's finansielle bidrag, hvis Eurostars-2 gennemføres utilstrækkeligt, delvist eller forsinket, eller hvis deltagerlandene ikke bidrager eller bidrager delvist eller forsinket til finansieringen af Eurostars-2. Disse rettigheder bør indskrives i delegeringsaftalen, som skal indgås mellem EU og Eureka-sekretariatet. 

(18)
Deltagelse i indirekte aktioner, som finansieres af Eurostars-2, skal ske i overensstemmelse med Europa-Parlamentets og Rådets forordning (EU) nr. … /2013 af … 2013 om reglerne for deltagelse og formidling i "Horisont 2020 – rammeprogram for forskning og innovation (2014-2020)"
. På grund af særlige driftsmæssige behov i Eurostars-2 er det imidlertid nødvendigt at fastlægge bestemmelser om undtagelser fra denne forordning i overensstemmelse med artikel 1, stk. 3, i samme forordning [reglerne for deltagelse og formidling i Horisont 2020].

(19)
For at lette deltagelsen for SMV'er, der er mere vant til nationale kanaler, og som ellers kun ville gennemføre forskningsaktiviteter inden for deres nationale grænser skal det finansielle bidrag fra Eurostars-2 tildeles i overensstemmelse med de velkendte regler for deres nationale programmer og gennemføres via en finansieringsaftale, der skal administreres direkte af de nationale myndigheder, således at EU-finansiering kombineres med den tilsvarende nationale finansiering. Der skal derfor undtages fra artikel 14, stk. 5, artikel 16, stk. 1, artikel 19, [stk. 1 og stk. 5-7], samt artikel 22-28 i forordning (EU) nr. … [regler for deltagelse og formidling i Horisont 2020].

(20)
Revisioner hos modtagere af EU-midler under Eurostars-2 skal gennemføres i overensstemmelse med Europa-Parlamentets og Rådets forordning (EU) nr. […]/2013 [Horisont 2020-rammeprogrammet]. 

(21)
EU's finansielle interesser bør beskyttes ved hjælp af passende foranstaltninger under hele udgiftscyklussen, herunder ved forebyggelse, afsløring og efterforskning af uregelmæssigheder, inddrivelse af midler, der er gået tabt, udbetalt uretmæssigt eller anvendt forkert, og, alt efter omstændighederne, med administrative og økonomiske sanktioner i overensstemmelse med forordning (EU, Euratom) nr. 966/2012.

(22)
Kommissionen bør foretage en foreløbig evaluering til vurdering af navnlig Eurostars-2's kvalitet og effektivitet og fremskridtene med opfyldelse af de fastlagte målsætninger samt en afsluttende evaluering og tillige udarbejde en rapport om disse evalueringer. 

(23)
På anmodning fra Kommissionen skal Eureka-sekretariatet og deltagerlandene indsende enhver oplysning, som Kommissionen skal bruge til rapporterne om evalueringen af Eurostars-2. 

(24)
Eftersom afgørelsens mål, nemlig at støtte tværnationale forskningsaktiviteter gennemført af forskningsintensive SMV'er og at bidrage til integrationen, synkroniseringen og tilpasningen af de nationale forskningsprogrammer, ikke i tilstrækkelig grad kan opfyldes af medlemsstaterne alene på grund af den manglende tværnationale dimension samt manglende komplementaritet og interoperabilitet mellem nationale programmer og således i kraft af foranstaltningens større målestok og virkning bedre kan opfyldes på EU-plan, kan EU træffe foranstaltninger i overensstemmelse med nærhedsprincippet som fastlagt i artikel 5 i EU-traktaten. I overensstemmelse med proportionalitetsprincippet, jf. nævnte artikel, går denne afgørelse ikke ud over, hvad der er nødvendigt for at nå disse mål —
VEDTAGET DENNE AFGØRELSE:

Artikel 1

Genstand

Denne afgørelse fastlægger reglerne for EU's deltagelse i det andet forsknings- og udviklingsprogram, der gennemføres i fællesskab af flere medlemsstater og er rettet mod forskningsintensive små og mellemstore virksomheder (SMV'er) (i det følgende benævnt "Eurostars-2") og betingelserne for EU's deltagelse. 

Artikel 2

Definitioner

I denne afgørelse forstås ved:

1)
"SMV": mikrovirksomheder samt små og mellemstore virksomheder i henhold til definitionen i Kommissionens henstilling 2003/261/EF i udgaven af 6. maj 2003

2)
"forskningsintensiv SMV": en SMV, der geninvesterer mindst 10 % af sin omsætning i forsknings- og udviklingsaktiviteter eller anvender mindst 10 % af sine fuldtidsækvivalenter (FTE) til forsknings- og udviklingsaktiviteter.

Artikel 3

Målsætninger

Eurostars-2 forfølger følgende mål:

1)
fremme forskningsaktiviteter, der opfylder følgende betingelser:

a)
aktiviteterne gennemføres i et tværnationalt samarbejde mellem forskningsintensive SMV'er, eller som omfatter andre aktører i innovationskæden (f.eks. universiteter eller forskningsorganisationer) 

b)
aktiviteternes resultater forventes at blive markedsført inden for to år efter en aktivitets afslutning 

2)
fremme tilgængeligheden, effektiviteten og virkningsfuldheden af offentlig finansiering til SMV'er ved at tilpasse, harmonisere og synkronisere deltagerlandenes nationale finansieringsmekanismer

3)
fremme deltagelse af SMV uden tidligere erfaring med tværnational forskning.

Artikel 4

Deltagelse i Eurostars-2

1.
EU deltager i Eurostars-2, der iværksættes af Belgien, Bulgarien, Den Tjekkiske Republik, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Nederlandene, Østrig, Polen, Portugal, Rumænien, Slovenien, Slovakiet, Finland, Sverige, Det Forenede Kongerige samt Island, Israel, Norge, Schweiz og Tyrkiet (herefter benævnt "deltagerlandene") i overensstemmelse med betingelserne i denne afgørelse.

2.
Enhver anden medlemsstat og ethvert andet land, der er tilknyttet Horisont 2020-rammeprogrammet for forskning og innovation (2014-2020) oprettet ved forordning (EU) nr. .../2013 ... (herefter benævnt "Horisont 2020-rammeprogrammet") kan deltage i Eurostars-2, forudsat at det pågældende land opfylder betingelserne i artikel 6, stk. 1, litra c), i denne afgørelse. Medlemsstater og associerede lande, der opfylder denne betingelse, anses for deltagerlande i forbindelse med denne afgørelse.

Artikel 5

EU's finansielle bidrag

1.
EU's maksimale finansielle bidrag, herunder EFTA-bevillinger, til Eurostars-2 er 287 mio. EUR
. Bidraget betales over bevillingerne i Den Europæiske Unions almindelige budget til de relevante dele af særprogrammet om gennemførelse af Horisont 2020-rammeprogrammet, som er oprettet ved afgørelse …/2013/EU i overensstemmelse med artikel 58, stk. 1, litra c), nr. vi), og artikel 60 og 61 i forordning (EU, Euratom) nr. 966/2012.

2.
Uden at overskride det maksimale beløb, der er fastsat i stk. 1, svarer EU's bidrag til en tredjedel af deltagerlandenes bidrag, jf. artikel 7, stk. 1, litra a). Det skal dække administrative omkostninger og driftsomkostninger.

3.
Højst 2 % af EU's finansielle bidrag kan bruges som bidrag til de administrative omkostninger ved Eurostars-2. Deltagerlandene dækker alle andre administrative omkostninger til gennemførelsen af Eurostars-2.

Artikel 6

Betingelser for EU's finansielle bidrag

1.
EU's finansielle bidrag er betinget af:

a)
at deltagerlandene påviser, at de har oprettet Eurostars-2 i overensstemmelse med målene i artikel 3

b)
at deltagerlandene eller de organisationer, som er udpeget af deltagerlandene, udpeger Eureka-sekretariatet som den struktur, der er ansvarlig for gennemførelsen af Eurostars-2 og for at modtage, tildele og overvåge EU's finansielle bidrag

c)
at hvert deltagerland forpligter sig til at bidrage til finansieringen af Eurostars-2

d)
at Eureka-sekretariatet demonstrerer sin kapacitet til at gennemføre Eurostars-2, herunder at modtage, tildele og overvåge EU's finansielle bidrag i forbindelse med indirekte forvaltning af EU's budget i overensstemmelse med artikel 58, 60 og 61 i forordning (EU, Euratom) nr. 966/2012 

e)
at der etableres en forvaltningsmodel for Eurostars-2 i overensstemmelse med bilag III.

2.
Under gennemførelsen af Eurostars-2 er EU's bidrag også betinget af:

a)
at Eureka-sekretariatet gennemfører Eurostars-2's mål som fastlagt i artikel 3 og aktiviteter som fastlagt i bilag I i overensstemmelse med reglerne for deltagelse og formidling omtalt i artikel 8
b)
at der opretholdes en hensigtsmæssig og effektiv forvaltningsmodel i overensstemmelse med bilag II

c)
at Eureka-sekretariatet overholder rapporteringskravene som fastlagt i artikel 60, stk. 5, i forordning (EU, Euratom) nr. 966/2012

d)
at deltagerlandene betaler det finansielle bidrag til alle deltagere i de Eurostars-2-projekter, der er udvalgt til finansiering efter forslagsindkaldelser iværksat under Eurostars-2, og at de opfylder deres forpligtelser som anført i stk. 1, litra c)

e)
at finansiering fra de nationale budgetter til Eurostars-2-projekter og EU's finansielle bidrag tildeles i overensstemmelse med prioriteringslisten over projekterne

(f)
at der påvises klare fremskridt med den videnskabelige, forvaltningsmæssige og finansielle integration, idet der fastlægges mindstemål for operationelle resultater og milepæle for gennemførelsen af Eurostars-2.

Artikel 7 

Bidrag fra deltagerlandene

1.
Bidragene fra deltagerlandene består af følgende økonomiske bidrag:

a)
samfinansiering af de udvalgte Eurostars-2-projekter, især gennem tilskud

b)
økonomisk bidrag til de administrationsomkostninger ved Eurostars-2, der ikke dækkes af EU's bidrag som angivet i artikel 5, stk. 3.

2.
Hvert af deltagerlandene udpeger et nationalt finansieringsorgan, der skal forvalte de økonomiske tilskud til de nationale deltagere i Eurostars-2 i overensstemmelse med artikel 8.

Artikel 8

Regler for deltagelse og formidling

1.
I forbindelse med forordning (EU) nr. … [reglerne for deltagelse og formidling i Horisont 2020] betragtes Eureka-sekretariatet som finansieringsorgan.

2.
Uanset artikel 14, stk. 5, i forordning (EU) nr. … [om reglerne for deltagelse og formidling i Horisont 2020] kontrollerer Eureka-sekretariatet alle ansøgeres finansielle kapacitet.

3.
Uanset artikel 16, stk. 1, i forordning (EU) nr. … [om reglerne for deltagelse og formidling i Horisont 2020] underskrives tilskudsaftalerne med modtagerne under den indirekte aktion af de relevante nationale finansieringsorganer.

4.
Uanset artikel 19, stk. 1 og stk. 5-7, og artikel 22-28 i forordning (EU) nr. … [om reglerne for deltagelse og formidling i Horisont 2020] finder finansieringsreglerne i de deltagende nationale programmer anvendelse på de tilskud, der forvaltes af de nationale finansieringsorganer.

Artikel 9 

Gennemførelse af Eurostars-2 

1.
Eurostars-2 gennemføres på grundlag af årlige arbejdsplaner. 

2.
Eurostars-2 tilvejebringer finansiel støtte, primært i form af tilskud til deltagerne efter forslagsindkaldelser.

Artikel 10

Aftaler mellem EU og Eureka-sekretariatet

1.
Med forbehold af en positiv forhåndsvurdering af Eureka-sekretariatet i overensstemmelse med artikel 61, stk. 1, i forordning (EU, Euratom) nr. 966/2012 indgår Kommissionen på vegne af EU en delegeringsaftale og aftaler om en årlig overførsel af midler med Eureka-sekretariatet.

2.
Delegeringsaftalen ifølge stk. 1 indgås i overensstemmelse med artikel 58, stk. 3, og artikel 60 og 61 i forordning (EU, Euratom) nr. 966/2012 og artikel 40 i Kommissionens delegerede forordning (EU) nr. 1268/2012. I aftalen fastlægges desuden følgende: 

a)
kravene til Eureka-sekretariatets bidrag til de resultatindikatorer, der er fastlagt i bilag II til afgørelse (EU) nr. … [særprogrammet til gennemførelse af Horisont 2020-rammeprogrammet] 

b)
kravene til Eureka-sekretariatets bidrag til overvågningen, der er omhandlet i bilag III til afgørelse (EU) nr. … [særprogrammet til gennemførelse af Horisont 2020-rammeprogrammet] 

c)
de specifikke resultatindikatorer for Eureka-sekretariatets funktionsmåde 

d)
kravene til Eureka-sekretariatet vedrørende tilvejebringelse af information om administrative omkostninger og detaljerede tal for gennemførelsen af Eurostars-2

e)
aftalerne vedrørende tilvejebringelse af de data, der er nødvendige for at sikre, at Kommissionen kan opfylde sine forpligtelser med hensyn til formidling og rapportering

(f)
Eureka-sekretariatets pligt til at indgå bilaterale aftaler med de nationale finansieringsorganer, inden EU's økonomiske bidrag overføres, med fastsættelse af mindstemål for operationelle resultater og milepæle for gennemførelsen af Eurostars-2. 

Artikel 11

Indstilling, nedsættelse eller tilbageholdelse af EU's finansielle bidrag

1.
Hvis Eurostars-2 ikke gennemføres eller gennemføres utilstrækkeligt, delvist eller forsinket, kan Kommissionen indstille, forholdsmæssigt nedsætte eller tilbageholde EU's finansielle bidrag i overensstemmelse med den igangværende gennemførelse af Eurostars-2.

2.
Hvis deltagerlandene ikke bidrager eller bidrager delvist eller forsinket til finansieringen af Eurostars-2, kan Kommissionen indstille, forholdsmæssigt nedsætte eller tilbageholde EU's finansielle bidrag, idet den tager hensyn til det finansieringsbeløb, som deltagerlandene har afsat til gennemførelsen af Eurostars-2. 

Artikel 12

Efterfølgende revisioner 

1.
Eureka-sekretariatet sikrer, at der udføres efterfølgende revisioner af udgifter til indirekte aktioner i overensstemmelse med artikel 23 i forordning (EU) nr. … [Horisont 2020-rammeprogrammet]. 

2.
Kommissionen kan beslutte selv at udføre de revisioner, der er nævnt i stk. 1. 

Artikel 13

Beskyttelse af EU's finansielle interesser

1.
Kommissionen træffer egnede foranstaltninger til at sikre, at når der gennemføres aktioner, som finansieres i henhold til denne afgørelse, bliver EU's finansielle interesser beskyttet ved anvendelse af foranstaltninger til forebyggelse af svig, bestikkelse og andre ulovlige aktiviteter, ved effektiv kontrol og, hvis der konstateres uregelmæssigheder, ved inddrivelse af de uretmæssigt udbetalte beløb samt, efter omstændighederne, ved administrative og finansielle sanktioner, der skal være effektive, stå i rimeligt forhold til overtrædelsens grovhed og have afskrækkende virkning.

2.
Eureka-sekretariatet giver Kommissionens personale og andre personer bemyndiget af Kommissionen samt Revisionsretten adgang til sine lokaler og til al information, herunder i elektronisk form, som er nødvendig for at gennemføre revisionerne. 

3.
Det Europæiske Kontor for Bekæmpelse af Svig (OLAF) kan i overensstemmelse med bestemmelserne og procedurerne i Rådets forordning (Euratom, EF) nr. 2185/96
 og Europa-Parlamentets og Rådets forordning (EF) nr. 1073/1999
 foretage undersøgelser, herunder kontrol og inspektion på stedet, for at klarlægge, om der er begået svig, bestikkelse eller andre ulovlige aktiviteter, der berører EU's finansielle interesser, i forbindelse med en aftale eller beslutning eller en kontrakt, der er finansieret i henhold til denne afgørelse.

4.
Kontrakter og tilskudsaftaler og -beslutninger, som hidrører fra gennemførelsen af denne afgørelse, indeholder bestemmelser, der udtrykkeligt beføjer Kommissionen, Revisionsretten, OLAF og Eureka-sekretariatet til at udføre revisioner og undersøgelser i henhold til deres respektive kompetencer.

5.
I forbindelse med gennemførelsen af Eurostars-2 træffer deltagerlandene de lovgivningsmæssige, forskriftsmæssige, administrative og andre foranstaltninger, der er nødvendige for at beskytte EU's finansielle interesser, især for at sikre fuldstændig inddrivelse af EU's fordringer i overensstemmelse med forordning (EU, Euratom) nr. 966/2012 og delegeret forordning (EU) nr. 1268/2012.

Artikel 14

Meddelelse af oplysninger

1.
På anmodning fra Kommissionen sender Eureka-sekretariatet enhver oplysning, der er nødvendig for udarbejdelse af de rapporter, der henvises til i artikel 15.

2.
Deltagerlandene tilsender via Eureka-sekretariatet Kommissionen enhver oplysning, som Europa-Parlamentet, Rådet eller Revisionsretten forlanger vedrørende den finansielle forvaltning af Eurostars-2. 

3.
Kommissionen indarbejder oplysningerne i stk. 2 i de rapporter, der er nævnt i artikel 15.

Artikel 15

Evaluering

1.
Senest den 31. december 2017 foretager Kommissionen en foreløbig evaluering af Eurostars-2. Kommissionen udarbejder en rapport over denne evaluering, som indeholder konklusionerne på Kommissionens evaluering og dens bemærkninger. Kommissionen forelægger Europa-Parlamentet og Rådet rapporten senest den 30. juni 2018.

2.
Ved afslutningen af EU's deltagelse i Eurostars-2, dog senest den 31. december 2022, foretager Kommissionen en endelig evaluering af Eurostars-2. Kommissionen udarbejder en rapport over denne evaluering med resultaterne heraf. Kommissionen sender rapporten til Europa-Parlamentet og Rådet.

Artikel 16

Ikrafttræden

Dette direktiv træder i kraft på tyvendedagen efter offentliggørelsen i Den Europæiske Unions Tidende. 

Artikel 17

Adressater

Denne afgørelse er rettet til medlemsstaterne.

Udfærdiget i Bruxelles, den […].
For Europa-Parlamentet
For Rådet

Formanden
Formanden


BILAG I


GENNEMFØRELSE

1.
Eureka-sekretariatet tilrettelægger åbne indkaldelser af forslag med frister for tildeling af finansiel støtte til indirekte aktioner.

2.
Ansøgerne indsender projektforslag til Eureka-sekretariatet som eneste modtageradresse. 

3.
Efter afslutningen af en indkaldelse af forslag foretager Eureka-sekretariatet en central kontrol af støtteberettigelsen på grundlag af de kriterier for støtteberettigelse, der fastlægges i den årlige arbejdsplan. Deltagerlandene må ikke tilføje andre eller supplerende kriterier for støtteberettigelse.

4.
Eureka-sekretariatet kontrollerer deltagernes økonomiske kapacitet i henhold til fælles, klare og gennemsigtige regler. 

5.
Støtteberettigede forslag vurderes centralt og prioriteres af en gruppe eksterne, uafhængige eksperter i henhold til kriterierne i artikel 14, stk. 1, i forordning (EU) nr. … [reglerne for deltagelse og formidling i Horisont 2020] på grundlag af gennemsigtige procedurer.

6.
Eureka-sekretariatet udformer en evaluerings- og gennemgangsprocedure i overensstemmelse med artikel 15 i forordning (EU) nr. … [reglerne for deltagelse og formidling i Horisont 2020]. 

7.
Prioriteringslisten, som godkendes samlet af den højtstående gruppe for Eurostars-2, der henvises til i bilag II, er bindende med hensyn til tildeling af finansiering til Eurostars-2-projekter fra de nationale budgetter.

8.
Når prioriteringslisten er godkendt, finansierer de enkelte deltagerlande deres nationale deltagere i de projekter, der er udvalgt til finansiering, gennem det udpegede nationale finansieringsorgan, idet man på alle måder bestræber sig på at sikre, at de højest prioriterede 50 projekter og mindst 50-75 % af projekterne over tærsklerne modtager finansiering. Deltagernes økonomiske bidrag beregnes i henhold til finansieringsreglerne i Eurostars-2-deltagerlandets nationale program. Eureka-sekretariatet overfører EU's økonomiske bidrag til de nationale finansieringsorganer på den betingelse, at de nationale finansieringsorganer har ydet deres økonomiske bidrag til projekterne. 

9.
Alle støtteberettigede deltagere i projekter, der udvælges centralt, modtager finansiering. De nationale finansieringsorganers tildeling af økonomisk bistand til projekter, der udvælges centralt, sker i henhold til principperne om ligebehandling, gennemsigtighed og medfinansiering.

10.
Eureka-sekretariatet er ansvarligt for evalueringen af forslag, underretning af de nationale finansieringsorganer, koordinering af synkroniseringsprocessen, overvågning af projekter gennem projektrapportering og -revision, der udføres af de nationale finansieringsorganer, samt rapportering til Kommissionen med henblik på at sikre kort tid til kontraktindgåelse. Det træffer ligeledes hensigtsmæssige foranstaltninger med henblik på at tilskynde til anerkendelsen af EU's bidrag til Eurostars-2-programmet, både til selve programmet og til de individuelle projekter. Det gør en indsats for på passende vis at synliggøre dette bidrag ved at anvende Horisont 2020-logoet i alt materiale vedrørende Eurostars-2, som offentliggøres i såvel trykt som elektronisk form.


11.
Eureka-sekretariatet indgår bilaterale aftaler om Eurostars-2 med de nationale finansieringsorganer. De bilaterale aftaler om Eurostars-2 omfatter de kontraherende parters ansvarsområder i overensstemmelse med reglerne, målsætningerne og gennemførelsesbestemmelserne for Eurostars-2. De bilaterale aftaler om Eurostars-2 omfatter regler for overførsel af EU's bidrag samt de operationelle minimumsmål og nationale milepæle for yderligere integration og synkronisering af nationale programmer, herunder et kortere tidsrum frem til bevilling i henhold til [reglerne for deltagelse og][finansforordningen]. Disse mål og milepæle aftales i den højtstående gruppe for Eurostars-2 efter høring af Kommissionen. Underskrivelsen af den bilaterale aftale om Eurostars-2 samt overholdelsen af de operationelle mål og milepæle er en forudsætning for, at de nationale finansieringsorganer kan modtage EU's bidrag. 

12.
Der arrangeres ligeledes netværksaktiviteter og udveksling af god praksis mellem deltagerlandene for at fremme øget integration på videnskabeligt, ledelsesmæssigt og økonomisk plan.

13.
De øvrige aktiviteter omfatter ligeledes udveksling, programfremme og netværksaktiviteter med andre interessenter (investorer, leverandører af forskning og innovation, formidlere), navnlig med henblik på at sikre øget deltagelse af støttemodtagere i deltagerlandene og at inddrage SMV'er uden forudgående erfaringer med grænseoverskridende forskningsprojekter. 

BILAG II

FORVALTNING AF EUROSTARS-2

1.
Eureka-sekretariatet forvalter Eurostars-2-programmet. Eureka-sekretariatet er en international almennyttig organisation oprettet efter belgisk lovgivning (Aisbl) i 1997 af Eureka-landene og Den Europæiske Union repræsenteret ved Kommissionen. 

Lederen af Eureka-sekretariatet har som retlig repræsentant for Eureka-sekretariatet ansvaret for at gennemføre Eurostars-2-programmet gennem følgende:

a)
udarbejdelse af det årlige budget til indkaldelserne; central tilrettelæggelse af de fælles indkaldelser af forslag og modtagelsen som eneste modtageradresse; central tilrettelæggelse af støtteberettigelsen og evalueringen af forslag i henhold til fælles kriterier for støtteberettigelse og evaluering; central tilrettelæggelse af udvælgelsen af forslag til finansiering samt projektovervågning og -opfølgning; modtagelse, tildeling og overvågning af EU's bidrag

b)
indsamling af de nødvendige oplysninger fra de nationale finansieringsorganer til overførsel af EU's bidrag

c)
promovering af Eurostars-2-programmet

d)
rapportering til den højtstående gruppe for Eurostars-2 og Kommissionen om Eurostars-2, herunder om fremskridt i retning af øget integration

e)
orientering af Eureka-netværket om aktiviteterne under Eurostars-2-programmet

f)
underskrivelse af delegeringsaftalen med Kommissionen, de bilaterale aftaler med de nationale finansieringsorganer og kontrakterne med de eksperter, der vurderer Eurostars-2-ansøgningerne

g)
vedtagelse af den årlige arbejdsplan for Eurostars-2 efter forudgående godkendelse i gruppen på højt niveau for Eurostars-2 og i Kommissionen. 

2.
Den højtstående gruppe for Eurostars-2, der består af de nationale repræsentanter i den højtstående gruppe for Eurostars-2-deltagerlandene i Eureka, overvåger Eureka-sekretariatets arbejde med Eurostars-2 gennem følgende:

a)
overvågning af gennemførelsen af Eurostars-2-programmet

b)
udnævnelse af medlemmerne af Eurostars-2-rådgivningsgruppen

c)
godkendelse af den årlige arbejdsplan

d)
godkendelse af prioriteringslisten over de Eurostars-2-projekter, der skal finansieres, og beslutning om tildeling af finansiering.

EU, repræsenteret af Kommissionen, får observatørstatus i den højtstående gruppe for Eurostars-2. Kommissionen opfordres til at deltage i møderne, skal modtage alle mødedokumenter og kan deltage i diskussionen.

Eventuelle andre Eureka-lande, der ikke deltager i Eurostars-2-programmet, har ret til at sende repræsentanter til møderne i den højtstående gruppe for Eurostars-2 som observatører.

3.
Eurostars-2-rådgivningsgruppen består af Eurekas nationale projektkoordinatorer (personer i den nationale regering eller det agentur, der varetager den operationelle del af ledelsen af Eureka-/Eurostars-programmet, og som har ansvaret for at fremme Eurostars-2-programmet i deltagerlandene) fra de deltagende lande. Kommissionen har ret til at sende repræsentanter til møderne i Eurostars-2-rådgivningsgruppen som observatører. Møderne i Eurostars-2-rådgivningsgruppen ledes af Eureka-sekretariatet.

Eurostars-2-rådgivningsgruppen rådgiver både Eureka-sekretariatet og den højtstående gruppe for Eurostars-2 om ordningerne for gennemførelsen af Eurostars-2.

4.
De nationale finansieringsorganer har ansvaret for at forvalte den økonomiske bistand til de nationale deltagere. 

FINANSIERINGSOVERSIGT TIL FORSLAGET

1.
FORSLAGETS/INITIATIVETS RAMME


1.1.
Forslagets/initiativets betegnelse

1.2.
Berørt(e) politikområde(r) inden for ABM/ABB-strukturen


1.3.
Forslagets/initiativets art


1.4.
Mål


1.5.
Forslagets/initiativets begrundelse


1.6.
Varighed og finansielle virkninger


1.7.
Påtænkt(e) forvaltningsmetode(r)

2.
FORVALTNINGSFORANSTALTNINGER


2.1.
Bestemmelser om tilsyn og rapportering


2.2.
Forvaltnings- og kontrolsystem


2.3.
Foranstaltninger til forebyggelse af svig og uregelmæssigheder

3.
FORSLAGETS/INITIATIVETS ANSLÅEDE FINANSIELLE VIRKNINGER


3.1.
Berørt(e) udgiftspost(er) i budgettet og udgiftsområde(r) i den flerårige finansielle ramme


3.2.
Anslåede virkninger for udgifterne

3.2.1.
Sammenfatning af de anslåede virkninger for udgifterne


3.2.2.
Anslåede virkninger for aktionsbevillingerne


3.2.3.
Anslåede virkninger for administrationsbevillingerne


3.2.4.
Forenelighed med den nuværende flerårige finansielle ramme


3.2.5.
Tredjeparts bidrag til finansieringen


3.3.
Anslåede virkninger for indtægterne

FINANSIERINGSOVERSIGT TIL FORSLAGET

1.
FORSLAGETS/INITIATIVETS RAMME

1.1.
Forslagets/initiativets betegnelse

Unionens deltagelse i et forsknings- og udviklingsprogram, der gennemføres af flere medlemsstater til fordel for forskningsintensive små og mellemstore virksomheder.

1.2.
Berørt(e) politikområde(r) inden for ABM/ABB-strukturen

Forskning og teknologisk udvikling:

Horisont 2020 (H2020) – Industrielt lederskab – Innovation i SMV'er

1.3.
Forslagets/initiativets art

( Forslaget/initiativet drejer sig om en ny aktion
( Forslaget/initiativet drejer sig om en ny aktion som opfølgning på et pilotprojekt/en forberedende aktion

( Forslaget/initiativet drejer sig om en forlængelse af en eksisterende aktion
( Forslaget/initiativet drejer sig om omlægning af en aktion til en ny aktion
1.4.
Mål

1.4.1.
Det eller de af Kommissionens flerårige strategiske mål, som forslaget/initiativet vedrører

Den overordnede målsætning med dette forslag til retsakt er at stimulere den økonomiske vækst og jobskabelsen i Europa ved at styrke konkurrenceevnen hos forskningsintensive små og mellemstore virksomheder (SMV'er) og således bidrage til Europa 2020. 

Dette opnås ved at:

1) fremme markedsorienterede tværnationale forskningsaktiviteter uden tematiske begrænsninger i forskningsintensive SMV'er, der fører til nye eller forbedrede produkter, processer og tjenester på markedet 

2) bidrage til gennemførelsen af det europæiske forskningsrum og øge tilgængeligheden og effektiviteten af offentlige midler til forskningsintensive SMV'er i Europa ved at tilpasse, harmonisere og synkronisere de nationale finansieringsmekanismer.

1.4.2.
Specifikke mål og berørte ABM/ABB-aktiviteter

Specifikt mål nr. 3.1 for Innovation i små og mellemstore virksomheder
Det specifikke mål for "Innovation i små og mellemstore virksomheder" under prioriteten "Industrielt lederskab" er at stimulere vækst ved at øge graden af innovation i SMV'er, idet man dækker deres forskellige innovationsbehov gennem hele innovationscyklussen for alle typer af innovation og derved skaber SMV'er, der vokser hurtigere og er aktive på internationalt plan.

Det fælles Eurostars-program kombinerer EU-midler med nationale og private finansieringskilder til støtte for markedsorienteret forskning i forbindelse med tværnationale projekter, der iværksættes og ledes af forskningsintensive SMV'er.

Målet, der er forbundet med dette specifikke mål, er etablering og drift af Eurostars-2 med F&U-projekter anført af forskningsintensive SMV'er som primært resultat.

Berørte ABM/ABB-aktiviteter: 08 – Forskning og innovation.

1.4.3.
Forventede resultater og virkninger

Angiv, hvilke virkninger forslaget/initiativet forventes at få for modtagerne/målgruppen.

De virksomheder, der deltager i Eurostars-projekter, forventes at kunne udvikle nye produkter, processer og tjenesteydelser og styrke deres konkurrencemæssige stilling på europæiske og globale markeder.

Den forventede virkning (opgøres i gennemsnit tre år efter afslutningen af et Eurostars-projekt) er en forøgelse af omsætningen på 10 mio. EUR for hver 1 mio. EUR i offentlige midler, i gennemsnit 25 nye job for hver 1 mio. EUR i offentlige midler og tre nye eller forbedrede produkter, processer eller tjenesteydelser på markedet.

1.4.4.
Virknings- og resultatindikatorer

Angiv indikatorerne til kontrol af forslagets/initiativets gennemførelse.

Virknings- og resultatindikatorerne i Horisont 2020 – rammeprogrammet for forskning og udvikling, det specifikke mål "Innovation i SMV'er", overvåges og afrapporteres hvert år til Kommissionen gennem den dedikerede forvaltningsstruktur.

Virknings- og resultatindikatorerne i Horisont 2020 – rammeprogrammet for forskning og udvikling, det specifikke mål "Innovation i SMV'er", overvåges og afrapporteres hvert år til Kommissionen gennem den dedikerede forvaltningsstruktur.

Den vigtigste indikator er "Andelen af deltagende SMV'er, der indfører innovationer, som er nye for virksomheden eller markedet (i løbet af projektperioden plus tre år)". Målet er 50 %.

Andre indikatorer, der muligvis beskrives nærmere og suppleres i delegeringsaftalen mellem Kommissionen og Eureka-sekretariatet, vil vedrøre:

Deltagerlandenes investering i og samfinansiering af det fælles Eurostars-program; programeffektivitet (med hensyn til tid frem til evalueringen); fremskridt i retning af integration af nationale programmer (inklusive tid frem til kontraktindgåelse); ledelsesmæssig integration (inklusive et fælles rapporteringssystem og central evaluering); finansiel integration (hvor de 50 bedst placerede Eurostars-projekter altid finansieres, og der altid foretages en standardkontrol af den finansielle levedygtighed).
1.5.
Forslagets/initiativets begrundelse

1.5.1.
Behov, der skal opfyldes på kort eller lang sigt

Eurostars-2 er opfølgningen på Eurostars og gennemføres i henhold til anbefalingerne i den foreløbige evaluering.

EU's støtte er nødvendig for at iværksætte og gennemføre Eurostars-2 og muliggøre samfinansiering af aktiviteterne med deltagerlandene. EU's bidrag skal især anvendes til medfinansiering til deltagere i udvalgte Eurostars-projekter efter indkaldelser af forslag.

1.5.2.
Merværdien ved en indsats fra EU's side

EU's deltagelse bidrager til videreførelsen af en lovgivningsramme, hvor EU-midler og nationale midler kombineres i en fælles strategi med det formål at stimulere tværnationale samarbejdsprojekter om F&U og innovation til fordel for forskningsintensive SMV'er. EU's deltagelse vil navnlig virke som et incitament for deltagerlandene i Eurostars til yderligere at harmonisere og tilpasse deres nationale programmer (regler og procedurer) i overensstemmelse med det europæiske forskningsområde og vil skabe incitamenter for øgede investeringer fra statens og industriens side i F&U og innovation inden for alle områder af videnskab og teknologi, hvorved det bidrager til EU2020-målene og i sidste ende gavner forskningsintensive SMV'er med et stort vækstpotentiale, som kan blive fremtidens store europæiske virksomheder. 

1.5.3.
Erfaringer fra lignende aktioner

Efter en foreløbig evaluering i 2010 konkluderede man, at Eurostars er i god overensstemmelse med målene for Europa 2020, udgør et godt supplement til SMV'ers muligheder inden for FP7 vedrørende tværnationalt samarbejde og er attraktivt for målgruppen, og derfor var det værd at overveje at videreføre programmet efter 2013.

Der blev også fremsat følgende anbefalinger til at forbedre programmet, herunder vigtigheden af, at de deltagende lande og EU afsætter tilstrækkelige midler til at finansiere det størst mulige antal højtrangerende projekter, sikrer yderligere ensretning og harmonisering af gennemførelsesprocesser og finansieringsbestemmelser på nationalt plan, forbedrer kvaliteten af evalueringerne og afkorter tiden inden kontraktindgåelse som en prioritering.

Det er taget fuldt hensyn til disse erfaringer ved udformningen af Eurostars-2.
1.5.4.
Sammenhæng med andre relevante instrumenter og eventuel synergivirkning

Horisont 2020 omfatter en række instrumenter til støtte af SMV'er ud over Eurostars-2: SMV-instrumentet, "Adgang til finansieringsinstrumenter" og SMV'ers mulighed for at deltage via mere traditionelle samarbejdsprojekter.

Eurostars-2 er anderledes og supplerer samtidig ovennævnte initiativer. 
Selvom hvert af disse instrumenter er rettet mod behovene hos en bestemt type SMV'er og støtter dem i forskellige udviklingsfaser af deres forskning/forretningsidé (højt niveau af teknologisk parathed for SMV-instrumenterne, behov for lån/egenkapital snarere end tilskud til finansielle instrumenter), er ingen af dem specifikt rettet mod SMV'er, der udfører tværnational forskning, og ingen af dem bidrager til integrationen og harmoniseringen af nationale programmer, som Eurostars-2 gør gennem brugen af artikel 185 i TEUF.

1.6.
Varighed og finansielle virkninger

( Forslag/initiativ af begrænset varighed
•
(
Forslag/initiativ gældende fra den 1.1.2014 til den 31.12.2020 for forpligtelsesbevillinger og fra 2014 til 2024 for betalingsbevillinger 

•
(
Finansielle virkninger fra ÅÅÅÅ til ÅÅÅÅ

( Forslag/initiativ af ubegrænset varighed
•
Iværksættelse med en indkøringsperiode fra ÅÅÅÅ til ÅÅÅÅ

•
derefter gennemførelse i fuldt omfang.

1.7.
Påtænkt(e) forvaltningsmetode(r)

( Direkte central forvaltning ved Kommissionen

( Indirekte central forvaltning ved uddelegering af gennemførelsesopgaver til:

•
(
forvaltningsorganer

•
(
organer oprettet af Fællesskaberne

•
(
nationale offentligretlige organer/organer med offentlige tjenesteydelsesopgaver

•
(
personer, der er pålagt at gennemføre specifikke aktioner i henhold til afsnit V i traktaten om Den Europæiske Union, og som er identificeret i den relevante basisretsakt, jf. finansforordningens artikel 49

( Delt forvaltning sammen med medlemsstaterne
( Decentral forvaltning sammen med tredjelande

( Fælles forvaltning sammen med internationale organisationer (angives nærmere)
Hvis der angives flere forvaltningsmetoder, gives der en nærmere forklaring i afsnittet "Bemærkninger".
Bemærkninger

EU's økonomiske bidrag til det fælles program udbetales til den dedikerede gennemførelsesstruktur, der handler på deltagerlandenes vegne. Den dedikerede gennemførelsesstruktur vil forvalte Eurostars-2 og modtage, tildele og overvåge EU's økonomiske bidrag. Strukturen, som deltagerlandene har identificeret, er Eureka-sekretariatet. Forvaltningsstrukturen er nærmere beskrevet i bilag II.

2.
FORVALTNINGSFORANSTALTNINGER

2.1.
Regler for overvågning og rapportering

Angiv hyppighed og betingelser:
I overensstemmelse med Horisont 2020 – rammeprogrammet for forskning og udvikling fører den dedikerede forvaltningsstruktur hvert år tilsyn med Eurostars-2-programmet og aflægger rapport til Kommissionen.

Der gennemføres en foreløbig evaluering efter tre års drift med bistand fra uafhængige eksperter. Ved programmets afslutning foretager eksterne eksperter en endelig evaluering af programmet. Kommissionen forelægger resultaterne for Europa-Parlamentet og Rådet.

2.2.
Forvaltnings- og kontrolsystem

2.2.1.
Konstaterede risici

1) De væsentligste risici vedrører gennemførelsesstrukturens kapacitet til at forvalte EU's budgetbidrag og den effektive overvågning af de nationale agenturer, der deltager i programmets daglige drift.

2) Som det er tilfældet med andre programmer med en høj deltagelse af SMV'er, er der risiko for mulige økonomiske tab som følge af den specifikke målgruppe for Eurostars-2 (SMV'er) og den indirekte centraliserede ledelsesmetode.

3) En tredje risiko vedrører deltagerlandenes kapacitet til rent faktisk at finansiere deres bidrag til programmet.

2.2.2.
Påtænkt(e) kontrolmetode(r)

Risiko 1 afhjælpes ved, at EU, repræsenteret ved Kommission, er fuldgyldigt medlem af Eurekas ledelsesstruktur, der overvåger den dedikerede gennemførelsesstruktur for alle Eureka-spørgsmål.

Med henblik at afhjælpe risiko 2 træffer deltagerlandene som nævnt i artikel 13 alle de lovgivningsmæssige, forskriftsmæssige, administrative og andre foranstaltninger, der er nødvendige for at beskytte EU's finansielle interesser. Deltagerlandene træffer navnlig de foranstaltninger, der er nødvendige for at sikre fuldstændig inddrivelse af alle EU's fordringer.

Med hensyn til risiko 1 og 2 henvises der også til kapitel 2.3.

Med hensyn til risiko 3 overføres EU's bidrag først til modtagerne via finansieringsagenturerne i deltagerlandene, når der fremlægges dokumentation for, at det nationale bidrag er udbetalt til modtageren.

Desuden må EU's bidrag ikke overstige en tredjedel af deltagerlandenes bidrag, og EU's bidrag til administrationsomkostningerne må ikke overstige 2 % af EU's samlede bidrag.

Der vil blive truffet afgørelse om yderligere afbødende foranstaltninger inden for rammerne af delegeringsaftalen mellem EU og Eureka-sekretariatet og i de bilaterale aftaler mellem Eureka-sekretariatet og de nationale finansieringsorganer.

2.2.3.
Omkostninger og fordele ved kontrollen og omfanget af sandsynlig misligholdelse

Kontrolsystemet, der er oprettet til gennemførelse af programmet, vil blive udformet, så det giver rimelig sikkerhed for, at der foregår en tilstrækkelig risikostyring i henseende til aktiviteternes virkningsfuldhed og effektivitet samt de underliggende transaktioners lovlighed og rigtighed, idet der tages behørigt hensyn til Eurostars-2's særlige karakter af offentlig-offentligt partnerskab. Kontrolsystemet skal ramme en balance mellem tillid og kontrol, idet der tages hensyn til administrative og andre omkostninger ved kontroller på alle niveauer, især for deltagere, så det kan bidrage bedst muligt til at opfylde målsætningerne for Horisont 2020-rammeprogrammet.

2.3.
Foranstaltninger til forebyggelse af svig og uregelmæssigheder

Angiv eksisterende eller påtænkte forebyggelses- og beskyttelsesforanstaltninger.

I artikel 6 i beslutningen om oprettelse af Eurostars-2 hedder det, at EU's bidrag er betinget af, at Eureka-sekretariatet overholder rapporteringskravene som fastlagt i artikel 60, stk. 5, i forordning (EU, Euratom) nr. 966/2012. I henhold til artikel 11 kan Kommissionen indstille, nedsætte eller tilbageholde sit bidrag. 

Delegeringsaftalen, der skal indgås mellem Kommissionen og Eureka-sekretariatet i overensstemmelse med artikel 61 i forordning (EU, Euratom) nr. 966/2012, beføjer Kommissionen til at føre tilsyn med Eureka-sekretariatets aktiviteter, navnlig ved at udføre revisioner.

3.
FORSLAGETS/INITIATIVETS ANSLÅEDE FINANSIELLE VIRKNINGER

3.1.
Berørt(e) udgiftspost(er) i budgettet og udgiftsområde(r) i den flerårige finansielle ramme

· Eksisterende udgiftsposter i budgettet

I samme rækkefølge som udgiftsområderne i den flerårige finansielle ramme og budgetposterne.

	Udgifts​område i den flerårige finansielle ramme
	Budgetpost
	Udgiftens art
	Bidrag 

	
	08 02 02 03

Innovation i SMV'er


	OB/IOB
(
)

	fra EFTA- lande


	fra kandidat​lande



	fra tredjelande
	iht. artikel 18, stk. 1, litra aa), i finansforordningen 

	1A
	
	OB/IOB
	JA
	JA
	JA
	JA


3.2.
Anslåede virkninger for udgifterne

3.2.1.
Sammenfatning af den anslåede virkning for udgifterne

i mio. EUR (tre decimaler)
	Udgiftsområde i den flerårige finansielle ramme 
	Antal
	Udgiftsområde: 1a – Konkurrenceevne for vækst og beskæftigelse


	GD: RTD
	
	
	År
2014
	År
2015
	År
2016
	År
2017
	År
2018
	År
2019
	År
2020
	År
2021-2024
	I ALT

	( Aktionsbevillinger 
	
	
	
	
	
	
	
	
	

	Budgetpostens nummer 08 02 02 03
	Forpligtelser
	(1)
	33,500
	35,000
	38,000
	41,000
	43,000
	46,000
	50,500
	
	287,000


	
	Betalinger
	(2)
	4,000
	28,000
	30,000
	32,000
	34,000
	36,000
	40,000
	83,000
	287,000

	Budgetpostens nummer
	Forpligtelser
	(1a)
	
	
	
	
	
	
	
	
	

	
	Betalinger
	(2a)
	
	
	
	
	
	
	
	
	

	Administrationsbevillinger finansieret over bevillingsrammen for særprogrammer
 
	
	
	
	
	
	
	
	
	

	Budgetpostens nummer
	
	(3)
	0,337
	0,344
	0,351
	0,358
	0,365
	0,372
	0,380
	
	2,505

	Bevillinger I ALT 
til GD RTD
	Forpligtelser
	=1+1a +3
	33,837
	35,344
	38,351
	41,358
	43,365
	46,372
	50,880
	
	289,505

	
	Betalinger
	=2+2a

+3
	4,337
	28,344
	30,351
	32,358
	34,365
	36,372
	40,380
	83,000
	289,505

	
	
	
	
	
	
	
	
	
	
	
	


	( Aktionsbevillinger I ALT 
	Forpligtelser
	(4)
	
	
	
	
	
	
	
	

	
	Betalinger
	(5)
	
	
	
	
	
	
	
	

	( Administrationsbevillinger finansieret over bevillingsrammen for særprogrammer I ALT 
	(6)
	
	
	
	
	
	
	
	

	Bevillinger I ALT under UDGIFTSOMRÅDE <….> i den flerårige finansielle ramme
	Forpligtelser
	=4+ 6
	
	
	
	
	
	
	
	

	
	Betalinger
	=5+ 6
	
	
	
	
	
	
	
	


Hvis flere udgiftsområder påvirkes af forslaget/initiativet:

	( Aktionsbevillinger I ALT 
	Forpligtelser
	(4)
	
	
	
	
	
	
	
	

	
	Betalinger
	(5)
	
	
	
	
	
	
	
	

	( Administrationsbevillinger finansieret over bevillingsrammen for særprogrammer I ALT 
	(6)
	
	
	
	
	
	
	
	

	Bevillinger I ALT under UDGIFTSOMRÅDE 1-4 i den flerårige finansielle ramme (referencebeløb)
	Forpligtelser
	=4+ 6
	
	
	
	
	
	
	
	

	
	Betalinger
	=5+ 6
	
	
	
	
	
	
	
	


	Udgiftsområde i den flerårige finansielle 
ramme 
	5
	"Administrative udgifter"


i mio. EUR (tre decimaler)

	
	
	
	År
2014
	År
2014 
	År
2016
	År
2017
	År
2018
	År
2019
	År
2020
	2021- 2024
	I ALT

	GD: RTD
	

	( Menneskelige ressourcer
	
	
	
	
	
	
	
	
	

	( Andre administrationsudgifter 
	
	
	
	
	
	
	
	
	

	GD RTD I ALT
	Bevillinger 
	
	
	
	
	
	
	
	
	


	Bevillinger I ALT 
under UDGIFTSOMRÅDE 5 
i den flerårige finansielle ramme 
	(Forpligtelser i alt = betalinger i alt)
	
	
	
	
	
	
	
	
	


i mio. EUR (tre decimaler)

	
	
	
	2014
	2015
	2016
	2017
	2018
	2019
	2020
	2021- 2024
	I ALT

	Bevillinger I ALT 
under UDGIFTSOMRÅDE 1-5
i den flerårige finansielle ramme 
	Forpligtelser
	33,837
	35,344
	38,351
	41,358
	43,365
	46,372
	50,880
	
	289,505

	
	Betalinger
	4,337
	28,344
	30,351
	32,358
	34,365
	36,372
	40,380
	83,000
	289,505


3.2.2.
Anslåede virkninger for aktionsbevillingerne

· (
Forslaget/initiativet medfører ikke anvendelse af aktionsbevillinger

· (
Forslaget/initiativet medfører anvendelse af aktionsbevillinger som anført herunder:

Forpligtelsesbevillinger i mio. EUR (tre decimaler)

	Der angives mål og resultater

(
	
	
	År
2014
	År
2015
	År
2016
	År
2017
	År
2018
	År
2019
	År
2020
	I ALT

	
	

	
	Type


	Gnsntl. omkostninger
	Antal
	Omkostninger
	Antal
	Omkostninger
	Antal
	Omkostninger
	Antal
	Omkostninger
	Antal
	Omkostninger
	Antal
	Omkostninger
	Antal
	Omkostninger
	Samlet antal
	Samlede omkostninger***

	SPECIFIKT MÅL NR. 1
	
	
	
	
	
	
	
	
	
	
	
	
	
	
	
	

	Resultat
	F&U-projekter
	0,56
	180
	100,700
	205,000
	114,800
	240
	134,600
	275
	154,400
	325
	181,600
	375
	209,800
	450
	252,100
	2050
	1 148,000

	- Resultat
	
	
	
	
	
	
	
	
	
	
	
	
	
	
	
	
	
	

	- Resultat
	
	
	
	
	
	
	
	
	
	
	
	
	
	
	
	
	
	

	Subtotal for specifikt mål nr. 1
	
	
	
	
	
	
	
	
	
	
	
	
	
	
	
	

	SPECIFIKT MÅL NR. 2…
	
	
	
	
	
	
	
	
	
	
	
	
	
	
	
	

	- Resultat
	
	
	
	
	
	
	
	
	
	
	
	
	
	
	
	
	
	

	Subtotal for specifikt mål nr. 2
	
	
	
	
	
	
	
	
	
	
	
	
	
	
	
	

	OMKOSTNINGER I ALT
	180
	100,700
	205
	114,800
	240
	134,600
	275
	154,400
	325
	181,600
	375
	209,800
	450
	252,100
	2050
	1 148,000


* En andel af EU-bidraget kan bruges til at dække administrationsomkostningerne for den dedikerede gennemførelsesstruktur op til et loft på 2 % af EU-bidraget.

** Der forudsættes en gennemsnitlig omkostning på 1,4 mio. EUR for Eurostars-projekter med en gennemsnitlig offentlig medfinansieringsgrad på 40 %. Med en offentlig finansiering på 0,56 mio. EUR pr. projekt og et samlet programbudget på 1 148 mio. EUR (861 mio. EUR fra Eurostars-2-deltagerlandene + 287 mio. EUR i EU-bidrag) kan omkring 2 050 projekter finansieres.
*** EU's bidrag til de samlede omkostninger må ikke overstige 287 mio. EUR.

3.2.3.
Anslåede virkninger for administrationsbevillingerne

3.2.3.1.
Resumé

· (
Forslaget/initiativet medfører ikke anvendelse af administrationsbevillinger

· (
Forslaget/initiativet medfører anvendelse af administrationsbevillinger som anført herunder:

i mio. EUR (tre decimaler)

	
	År
2014
	År

2015
	År
2016
	År
2017
	År
2018
	År
2019
	År
2020


	UDGIFTSOMRÅDE 5 
i den flerårige finansielle ramme
	
	
	
	
	
	
	

	Menneskelige ressourcer 
	
	
	
	
	
	
	

	Andre administrationsudgifter 
	
	
	
	
	
	
	

	UDGIFTSOMRÅDE 5 
i den flerårige finansielle ramme 
	
	
	
	
	
	
	


	Uden for UDGIFTSOMRÅDE 5
 i den flerårige finansielle ramme

	
	
	
	
	
	
	

	Menneskelige ressourcer 
	0,337
	0,344
	0,351
	0,358
	0,365
	0,372
	0,380

	Andre administrationsudgifter
	
	
	
	
	
	
	

	Subtotal
Uden for
UDGIFTSOMRÅDE 5 
i den flerårige finansielle ramme 
	
	
	
	
	
	
	


	I ALT
	0,337
	0,344
	0,351
	0,358
	0,365
	0,372
	0,380


Administrationsbevillingerne vil blive dækket ved hjælp af de bevillinger, som GD'et allerede har afsat til forvaltningen af aktionen, og/eller ved GD’ets omfordeling, hvortil kommer de eventuelle yderligere bevillinger, som tildeles det ansvarlige GD i forbindelse med den årlige tildelingsprocedure under hensyntagen til de budgetmæssige begrænsninger.

3.2.3.2.
Anslået behov for menneskelige ressourcer

· (
Forslaget/initiativet medfører ikke anvendelse af menneskelige ressourcer.

· (
Forslaget/initiativet medfører anvendelse af menneskelige ressourcer som anført herunder:

Overslag angives i fuldtidsækvivalenter

	
	2014
	2015
	2016
	2017
	2018
	2019
	2020

	
	
	( Stillinger i stillingsfortegnelsen (tjenestemænd og midlertidigt ansatte)

	08 01 01 01 (i hovedsædet og i Kommissionens repræsentationskontorer)
	
	
	
	
	
	
	

	08 01 01 02 (i delegationer)
	
	
	
	
	
	
	

	08 01 05 01 (indirekte forskning)
	1,5
	1,5
	1,5
	1,5
	1,5
	1,5
	1,5

	10 01 05 01 (direkte forskning)
	
	
	
	
	
	
	

	
	
	( Eksternt personale (i fuldtidsækvivalenter: FTE)


	08 01 02 01 (KA, V, UNE under den samlede bevillingsramme)
	
	
	
	
	
	
	

	14 01 02 02 (KA, V, UED, LA og UNE i delegationerne)
	
	
	
	
	
	
	

	08 01 04 åå

	- i hovedsædet
	
	
	
	
	
	
	

	
	- i delegationerne 
	
	
	
	
	
	
	

	08 01 05 02 (KA, UNE, V – indirekte forskning)
	2
	2
	2
	2
	2
	2
	2

	10 01 05 02 (KA, UNE, V – direkte forskning)
	
	
	
	
	
	
	

	Andre budgetposter (skal angives)
	
	
	
	
	
	
	

	I ALT
	3,5
	3,5
	3,5
	3,5
	3,5
	3,5
	3,5


angiver det berørte politikområde eller budgetafsnit.

Personalebehovet vil blive dækket ved hjælp af det personale, som GD'et allerede har afsat til forvaltning af aktionen, og/eller interne rokader i GD'et, eventuelt suppleret med yderligere bevillinger, som tildeles det ansvarlige GD i forbindelse med den årlige tildelingsprocedure under hensyntagen til de budgetmæssige begrænsninger.

Beskrivelse af de opgaver, som skal udføres:

	Tjenestemænd og midlertidigt ansatte
	Deltagelse i møder i Eurostars-2's styrende organ, der finder sted i Eureka-sekretariatets lokaler (organet mødes i gennemsnit hver anden måned) 

Godkendelse af årlig arbejdsplan

Overvågning af gennemførelsen baseret på de årlige rapporter 

Koordinering af midtvejsevalueringen og den endelige evaluering og udarbejdelse af Kommissionens svar på disse evalueringer i form af en rapport fra Kommissionen, der skal sendes til Europa-Parlamentet og Rådet

(1,5 tjenestemand)

	Eksternt personale
	Støtte til udarbejdelse af delegeringsaftale med den særlige gennemførelsesstruktur

Udarbejdelse af den årlige finansieringsafgørelse og de tilhørende betalinger

Administrativ støtte 

(2 KA)


3.2.4.
Forenelighed med indeværende flerårige finansielle ramme

· (
Forslaget/initiativet er foreneligt med indeværende flerårige finansielle ramme

· (
Forslaget/initiativet kræver omlægning af det relevante udgiftsområde i den flerårige finansielle ramme.

Der redegøres for omlægningen med angivelse af de berørte budgetposter og beløbenes størrelse.

· (
Forslaget/initiativet kræver, at fleksibilitetsinstrumentet anvendes, eller at den flerårige finansielle ramme revideres
.

Der redegøres for behovet med angivelse af de berørte udgiftsområder og budgetposter og beløbenes størrelse.

3.2.5.
Tredjeparts bidrag til finansieringen

· Forslaget/initiativet indeholder ikke bestemmelser om samfinansiering med tredjepart.

· Forslaget/initiativet indeholder bestemmelser om samfinansiering, jf. følgende overslag:

Bevillinger i mio. EUR (tre decimaler)

	
	År
2014
	År
2015
	År
2016
	År
2017
	År
2018
	År
2019
	År
2020
	I alt

i mio. EUR

	Organ, som deltager i samfinansieringen (angives) medlemsstater

	67,200
	79,800
	96,600
	113,400
	138,600
	163,800
	201,600
	861,000

	Samfinansierede bevillinger I ALT 
	67,200
	79,800
	96,600
	113,400
	138,600
	163,800
	201,600
	861,000


Samfinansiering

EU's bidrag til driftsomkostningerne (eksklusive evalueringsomkostningerne) for Eurostars-2-programmet er højst 2 % af EU's samlede økonomiske bidrag.

EU's bidrag udgør en tredjedel af deltagerlandenes bidrag, men må under ingen omstændigheder overstige 287 mio. EUR. 

Desuden vil de organisationer, der deltager i F&U-projekter, der udvælges gennem de indkaldelser af forslag, der iværksættes under programmet, medfinansiere disse projekter. Denne medfinansiering ventes at udgøre i gennemsnit 60 % af den offentlige finansiering (men dette varierer mellem de forskellige deltagerlande). 

3.3.
Anslåede virkninger for indtægterne

· (
Forslaget/initiativet har ingen finansielle virkninger for indtægterne

· (
Forslaget/initiativet har følgende finansielle virkninger:

(
på egne indtægter

(
for diverse indtægter

�	En SMV er en virksomhed, som beskæftiger under 250 personer, som har en årlig omsætning på ikke over 50 mio. EUR, og som er uafhængig af større virksomheder, ifølge Kommissionens henstilling af 2003/361/EF af 6. maj 2003, se � HYPERLINK "http://eur-lex.europa.eu/LexUriServ/LexUriServ.do?uri=OJ:L:2003:124:0036:0041:en:PDF" �http://eur-lex.europa.eu/LexUriServ/LexUriServ.do?uri=OJ:L:2003:124:0036:0041:en:PDF�


�	En forskningsintensiv SMV er en SMV, der geninvesterer mindst 10 % af sin omsætning eller anvender mindst 10 % af sine fuldtidsækvivalenter (FTE) til forsknings- og udviklingsaktiviteter.


�	Bruttoværditilvækst (BVT) omfatter afskrivninger, arbejdskraftomkostninger, kapitalrisiko og virksomhedsrisiko. BVT er salg eller omsætning minus udgifter til rå- og hjælpestoffer.


�	Rapport fra oktober 2012 med en gennemgang af SMV'ers resultater, http://ec.europa.eu/enterprise/policies/sme/facts-figures-analysis/performance-review/files/supporting-documents/2012/annual-report_en.pdf


�	Eurostars omfattede oprindelig 26 EU-medlemsstater og fem lande associeret med det syvende rammeprogram. Med Maltas tilslutning til Eurostars i oktober 2010 deltager alle medlemsstater nu. Der er pt. seks associerede lande: Kroatien, Island, Israel, Norge, Schweiz og Tyrkiet.


�	Eureka er et europæisk mellemstatsligt netværk oprettet på en ministerkonference i 1985, der havde deltagelse af 17 lande og medlemmer af De Europæiske Fællesskaber og har til formål at støtte industrielt forskningssamarbejde. Eureka har nu 40 medlemslande og yder også støtte til enkeltstående projekter, klynger og paraplyprojekter ud over Eurostars.


�	Europa-Parlamentets og Rådets beslutning nr. 743/2008/EF af 9. juli 2008 om Fællesskabets deltagelse i et forsknings- og udviklingsprogram, der gennemføres af flere medlemsstater til fordel for forsknings- os udviklingsintensive små og mellemstore virksomheder. EUT L 201 af 30.7.2008, s. 58. Se �HYPERLINK "http://eur-lex.europa.eu/LexUriServ/LexUriServ.do?uri=OJ:L:2008:201:0058:0067:EN:PDF"�http://eur-lex.europa.eu/LexUriServ/LexUriServ.do?uri=OJ:L:2008:201:0058:0067:EN:PDF�


�	Fuldstændig rapport: �HYPERLINK "http://ec.europa.eu/research/evaluations/pdf/archive/fp7-evidence-base/other_fp7_panel_evaluations/eurostars_programme_interim_evaluation.pdf"�http://ec.europa.eu/research/evaluations/pdf/archive/fp7-evidence-base/other_fp7_panel_evaluations/eurostars_programme_interim_evaluation.pdf�


�	Gruppen af uafhængige eksperters formand var Anne Laperrouze, tidligere medlem af Europa-Parlamentet og næstformand i Parlamentets Udvalg om Industri, Forskning og Energi (ITRE).


�	Rapport fra Kommissionen til Europa-Parlamentet og Rådet, Foreløbig evaluering af det fælles Eurostars-program, Bruxelles, den 8. april 2011, KOM(2011) 186. Se �HYPERLINK "http://ec.europa.eu/research/evaluations/pdf/archive/other_reports_studies_and_documents/communication_eurostars.pdf"�http://ec.europa.eu/research/evaluations/pdf/archive/other_reports_studies_and_documents/communication_eurostars.pdf�


�	Se �HYPERLINK "http://register.consilium.europa.eu/pdf/en/11/st11/st11030.en11.pdf"�http://register.consilium.europa.eu/pdf/en/11/st11/st11030.en11.pdf�


�	KOM(2011) 811 endelig.


�	Rapporterne om workshopperne findes på følgende adresse: �HYPERLINK "http://ec.europa.eu/research/horizon2020/pdf/workshops/innovation_in_small_and_medium_enterprises/summary_reports_workshops_on_21_june_and_12_july_2011.pdf#view=fit&pagemode=none"�http://ec.europa.eu/research/horizon2020/pdf/workshops/innovation_in_small_and_medium_enterprises/summary_reports_workshops_on_21_june_and_12_july_2011.pdf#view=fit&pagemode=none�


�	Interviews med 37 Eurostars-deltagere, 17 nationale F&U-institutioner i 10 lande og over 3 000 registranter på Eurostars ansøgningswebsted.


�	KOM(2011) 808 endelig af 30.11.2011.


�	KOM(2011) 809 endelig af 30.11.2011.


�	Beløbet er vejledende og vil afhænge af det endelige beløb for GD RTD i henhold til ovennævnte udfordringer/temaer.


�	EUT C, s. .[EØSU's udtalelse].


�	KOM(2010) 2020 endelig af 3.3.2010.


�	EUT … [FP H2020].


�	EFT L 201 af 30.7.2008, s. 58. 


�	KOM(2011) 186 af 8.4.2011. 


�	EUT L 124 af 20.5.2003, s. 36.


�	EUT … [SP H2020].


�	KOM(2010) 546 endelig af 6.10.2010.


�	COM(2012) 392 final af 17.7.2012. 


�	EUT L 298 af 26.10.2012, s.1.


�	EUT L 362 af 31.12.2012, s. 1.


�	EUT … [RfP H2020]


�	Beløbet er vejledende og vil afhænge af det endelige beløb for GD Forskning og Innovation til målet "Innovation i SMV'er" under del 2, Industrielt lederskab, som godkendes endeligt af budgetmyndigheden i den endelige udgave af finansieringsoversigten.


�	EFT L 292 af 15.11.1996, s. 2.


�	EFT L 136 af 31.5.1999, s. 1.


�	ABM: Activity Based Management (aktivitetsbaseret ledelse) – ABB: Activity-Based Budgeting (aktivitetsbaseret budgetlægning).


�	Jf. artikel 49, stk. 6, litra a) og b), i finansforordningen.


�	Forklaringer vedrørende forvaltningsmetoder og henvisninger til finansforordningen findes på webstedet BudgWeb: �HYPERLINK "http://www.cc.cec/budg/man/budgmanag/budgmanag_en.html"�http://www.cc.cec/budg/man/budgmanag/budgmanag_en.html�


�	Organer omhandlet i artikel 185 i finansforordningen.


�	OB = opdelte bevillinger / IOB = ikke-opdelte bevillinger.


�	EFTA: Den Europæiske Frihandelssammenslutning.


�	Kandidatlande og, efter omstændighederne, potentielle kandidatlande på Vestbalkan.


�	Beløbene angives med forbehold af enighed om den finansielle programmering for budgetpost 08 02 02 03.


�	Teknisk og/eller administrativ bistand og udgifter til støtte for gennemførelsen af EU's programmer og/eller aktioner (tidligere BA-poster), indirekte forskning, direkte forskning.


�	Teknisk og/eller administrativ bistand og udgifter til støtte for gennemførelsen af EU's programmer og/eller aktioner (tidligere BA-poster), indirekte forskning, direkte forskning.


�	KA = kontraktansatte, LA = lokalt ansatte, UNE = udstationerede nationale eksperter, V = vikarer, UED = unge eksperter ved delegationerne. 


�	Delloft for eksternt personale under aktionsbevillingerne (tidligere BA-poster).


�	Se punkt 19 og 24 i den interinstitutionelle aftale.


�	Belgien, Bulgarien, Den Tjekkiske Republik, Danmark, Tyskland, Estland, Irland, Grækenland, Spanien, Frankrig, Italien, Kroatien, Cypern, Letland, Litauen, Ungarn, Malta, Nederlandene, Østrig, Polen, Portugal, Rumænien, Slovenien, Finland og Sverige samt Island, Israel, Norge, Schweiz og Tyrkiet.

